A hibakezelésről általában

Az önálló, gyors problémamegoldást, valamint a támogatás hatékonyságát szeretnénk növelni a következő alapértelmezett megoldásokkal és tudáselemekkel.
Igyekszünk összefoglalni és beazonosítani az ismétlődő felhasználói kéréseket és hibákat, valamint ezekre gyors megoldást nyújtani a hibaüzenetek felhasználóbaráttá tételével és a hiba típusok elkülönítésével.

A felületről

Rendszerüzenetek
A program által a felhasználó részére küldött üzenetek. A címsor link a rendszerüzenettel kapcsolatos dokumentációs oldalra mutat.
A rendszerüzenetek területen olvasható üzenet típusok:

Információ: Tájékoztatja a felhasználót, nincs vele teendő. Például a sikeres adatrögzítésről.

Figyelmeztetés: Meggátolja a továbblépést, mert olyan eseményről szól, amivel foglalkozni kell. Például kötelezően kitöltendő mezőből hiányzó adat.

Hiba: Már bekövetkezett hibáról szól, amivel foglalkozni kell, ezért meggátolja a továbblépést. Ez lehet programhiba, vagy felhasználó által végzett műveletből adódó probléma.

Rendszerhiba: Olyan esemény, ami a program nem tervezett működéséből adódik, azaz a program nem kezeli le hiba vagy figyelmeztetés keretében. Lehet programhiba, de okozhatja nem megfelelő adat is. Értelmezéséhez és megoldásához hibabejelentés lehet szükséges.

Adatbázis hibák lehetséges okai és megoldásai

ikonnal ellátott link
A megjelenő üzenettel kapcsolatos dokumentációs oldalt nyitja meg a böngésző egy új ablakában.

Hasznos tippek
A gombra kattintva megjelenítheti/elrejtheti az űrlap mezőinek kitöltését segítő súgó buborékokat.

Súgó
A gombra kattintva az eVIR Tudásbázis megnyitása a böngésző új ablakában.

| Hibaüzenet másolása vágólapra |
Rendszerüzenetek vágólapra másolása
A gombra kattintva vágólapra helyezi a fejlesztőknek szükséges rendszerüzenetek szövegét. Az email megnyitása nélkül használható, ha csak a szöveget szeretné másolni.

| + Hibabejelentés |
Hibabejelentés küldése
Egyszerre másolja vágólapra a hibaüzenetet és megnyitja az alapértelmezett levelezőprogramot, előre kitöltve a címzett és tárgy mezőket, valamint az email szövegét. Ha a hibaüzenet túl hosszú, csak az első része kerül az email szövegébe — a teljes tartalom a vágólapon marad, Ctrl+V-vel beilleszthető.

Hibabejelentés

Amennyiben nem érkezik egyértelmű javaslat az eVIR-től a probléma megoldására, akkor a leginkább célravezető, ha elküldi az evir@bc.hu email címre hibabejelentésként!

A | + Hibabejelentés | gomb automatikusan elvégzi a másolást és az email megnyitását is — nem szükséges előtte külön a kék gombra kattintani.

Online számla hibaüzenetek

Online számla hibakezelés

Online számla hibaüzenetek

Rendszerüzenetek testreszabása

A Rendszer → Beállítások → Rendszerbeállítások vagy Rendszer → Felhasználói fiók → Felhasználói beállítások menüpont alatt a Megjelenítés - rendszerüzenetek mezőben testreszabható a rendszerüzenetek mérete és színe.

Kapcsolódó oldalak:

Bejelentkezés

Felépítés, működés

Hardver és Szoftver követelmények